NaiveNeuron/SloPal huggingface dataset:
F. Mikloško, poslanec: (2007-11-26):
Po ďalšie. Hovoril si, že tam bol obmedzený čas. Nuž, buď taký láskavý a prečítaj si rokovací poriadok § 29a ods. 1 a § 30. Veď tam to máš presne povedané, že Národná rada sa môže uzniesť na čase, nesmie byť menší ako 12 hodín rozprava, a tak sa to delí. To je podľa rokovacieho poriadku, tak neviem teda,  čo ti tam vadí. Po ďalšie. Ty si povedal, môžete to zmeniť hneď teraz, zmeňte to. Ty si povedal, že je to politicko-spoločenské urazenie stavu. Odvolanie ministra Jureňu nebolo politické spoločenské urazenie stavu ministra? Samozrejme, ja neporovnávam dôvody u pána ministra Jureňu a dôvody u pána predsedu Pašku, ale každý, kto je volený alebo vymenovaný, môže byť aj odvolaný. To je zatiaľ teda právo demokracie. A ty si povedal, že si tu desať rokov, ale, bohužiaľ, si sa nenaučil za tých desať rokov, že každé hlasovanie je platné. Každé hlasovanie je platné a rovnocenné. To nie je moja chyba... (Prerušenie vystúpenia časomierou.)
Pellegrini, Peter, predseda NR SR (2015-11-25):
Nech sa páči, prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 116 poslancov, zdržalo sa 21 poslancov, nehlasovali 2. Konštatujem, že sme schválili návrh zákona o výrobe, označovaní a predaji tabakových výrobkov. Pani poslankyňa Müllerová uvedie hlasovanie o bode 57 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1780). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1780.)
Figeľ, Ján, podpredseda NR SR (2012-09-14):
S ďalšou faktickou pán poslanec Chren.
Blanár, Juraj, podpredseda NR SR (2021-09-30):
Ďakujem. Teraz udeľujem slovo pánovi spravodajcovi so záverečným slovom.
Danko, Andrej, podpredseda NR SR (2023-12-15):
S reakciou na faktické pani poslankyňa Gažovičová.
Laššáková, Jana, podpredsedníčka NR SR (2012-09-28):
Prosím, prezentujme sa a hlasujeme. (Hlasovanie.) Prítomných 118 poslancov, za návrh hlasovalo 93, proti 1, zdržalo sa 24 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Teraz dajte hlasovať o pridelení výborom, pán poslanec.
T. Cabaj, podpredseda NR SR: (2009-06-26):
Prosím spravodajcu z výboru pre financie, rozpočet a menu pána poslanca Ivána Farkasa, aby informoval Národnú radu o výsledku prerokovania tejto správy vo výbore. Nech sa páči, pán poslanec, máte slovo.
Košútová, Magda, poslankyňa NR SR (2013-02-05):
Ako prvý v rozprave vystúpil pán poslanec Fecko, ktorého pozmeňujúci návrh má 8 bodov. Pán poslanec žiada o každom z navrhnutých bodov hlasovať osobitne. Pán predseda, dajte, prosím, hlasovať o prvom pozmeňujúcom návrhu pána poslanca Fecka.
Osuský, Peter, poslanec NR SR (2015-10-06):
Ďakujem pekne. Ďakujem obidvom vystupujúcim. Chcem povedať jedno: Viete, keď hovoríme neustále v súvislosti s referendom o oligarchoch, o oligarchickej spoločnosti a o oligarchickom vládnutí, ja sa vás chcem spýtať, kto zvolil zostavu, v ktorej bol povedzme Alexander Rezeš, do parlamentu, do ministerskej funkcie, do kategórie statočných privatizérov Slovákov? Neboli to občania? Nebola to vôľa občanov? A takých príkladov by sme uviedli viacej, iste máme všetci nejakú historickú pamäť. To znamená, my chceme referendom chrániť občanov pred zlými rozhodnutiami, ktoré – podľa vás – vedú vlastne k skrytej vláde oligarchov. Ale to sú občianske rozhodnutia, tá vláda oligarchov a občania sú zodpovední a povinní strpieť svoje rozhodnutia a ich následky. A nie poskytovať im potom, tak by som povedal, odpárať svoje rozhodnutie ďalším rozhodnutím. Občania nech nevolia oligarchov, resp. ich zástupcov, a to bude najlepšia liečba v parlamentnej demokracii. Inak, ak hovoríme o tom, že je referendum nefunkčné a treba ho sfunkčniť, ono je nefunkčné z vôle občanov. Stačí, aby občania prejavili dostatočnú vôľu a potom je referendum funkčné. Ale ak ju neprejavujú, sotva ma presvedčíte, že to nie je ich postoj k problematike, ktorá sa prerokúva. Viem si predstaviť, že statočný občan pôjde na referendum bojovať proti výrubu aleje v obci, v ktorej celý život žije a budú tam žiť jeho deti. Pretože vidí dôvod ísť tam. Ak tam nepôjde, tak mu ju vyrúbu, ale je spravodlivé, že mu ju vyrúbu, pretože sa nestará o veci verejné, a preto je výsledok jeho nestarania... (Prerušenie vystúpenia časomerom.)
Adamčík, Eduard, poslanec NR SR (2019-02-05):
Ďakujem za slovo, pán predseda. Milan, chcem ti poďakovať a chcem povedať, že si vážim, že predkladáš tento zákon. Sedel som tu minule a sedím tu aj teraz, podporím aj váš zákon bez ohľadu na to, čo sa tu o tom rozpráva, že kto predkladá. Myslím si, že keby ktokoľvek predložil tento zákon a každý, kto bol vychovaný ako kresťan, nemôže zavrieť oči nad týmto zákonom a si musí uvedomiť svoju zodpovednosť pri poslednom súde. Chcem ešte povedať, že mal som pripravený aj ja do rozpravy nejaký výstup, ale obávam sa, že nepáči sa mi okolo tohto zákona ten politický pingpong a to, že si nevieme sadnúť spolu a rozprávať sa o tomto zákone a hľadať cesty vo svojich vlastných kluboch, ako podporiť tento zákon. Takže sedel som tu minule, aj minule by som zaňho hlasoval, budem hlasovať za tieto zákony, aj za Rišov, aj za váš. Ďakujem veľmi pekne.
Bugár, Béla, podpredseda NR SR (2018-05-16):
Ďakujem. Otváram rozpravu. Nakoľko som nedostal žiadnu písomnú prihlášku, chcem sa opýtať, či sa hlási niekto ústne do rozpravy. Do rozpravy, pán poslanec. (Reakcia z pléna.) Nemôžte, nie, nie, nie, teraz som otvoril rozpravu, takže môžte vystúpiť v rozprave, keď chcete. Nemôžte reagovať na pána predsedu, ale môžte vystúpiť v rozprave, ak chcete. Ako jediný pán poslanec Marček. Nech sa páči, máte slovo.
P. Hrušovský, podpredseda NR SR: (2001-11-29):
Pán poslanec Langoš, návrh sme schválili . Snemovňa vyslyšala vaše prianie. Pristúpime k rokovaniu o ďalšom bode programu, ktorým je vládny návrh zákona o Súdnej rade Slovenskej republiky a o zmene a doplnení niektorých zákonov , ktorý prerokúvame ako tlač 1132. Prosím, aby z poverenia gestorského výboru uvádzal jednotlivé návrhy na hlasovanie v poradí, tak ako boli uvedené v spoločnej správe a ktoré vzišli z rozpravy, pán spoločný spravodajca pán poslanec Kresák.
Zmajkovičová, Renáta, podpredsedníčka NR SR (2014-10-31):
Pán poslanec Érsek.
Kvorka, Ján, poslanec NR SR (2019-10-22):
Ďakujem za slovo, pán predsedajúci. V rozprave vystúpili traja páni poslanci, bol podaný jeden procedurálny návrh. Prosím, pán predsedajúci, dajte, prosím, najprv hlasovať o procedurálnom návrhu pani poslankyne Zemanovej vrátiť návrh zákona jeho navrhovateľovi na dopracovanie.
Nicholsonová, Lucia, podpredsedníčka NR SR (2016-04-20):
Ďakujem pánovi poslancovi Gröhlingovi. Na vaše vystúpenie evidujem jednu faktickú poznámku. Nech sa páči, pán poslanec Poliačik.
Laššáková, Jana, podpredsedníčka NR SR (2014-12-12):
Pán poslanec, poprosím vás, hovorte k téme a nevyčítajte našim poslancom. Keď vystupujú, ich kritizujete, keby nevystupovali, ich tiež kritizujete. Sústreďte sa na to, čo je predmetom rokovania.
Blaha, Ľuboš, podpredseda NR SR (2023-12-13):
Pani poslankyňa Zuzana Števulová.
Škopová, Anežka, poslankyňa NR SR (2024-01-23):
Ďakujem pekne za slovo, pán predsedajúci. Ďakujem aj vám, pán poslanec Spišiak, oceňujem váš konštruktívny prejav. Bolo veľmi zaujímavé vypočuť si názor bývalého policajného prezidenta na navrhované zmeny v Trestnom zákone. Vecne ste ukázali, prečo táto novela znamená rezignáciu štátu na plnenie svojej úlohy v oblasti bezpečnosti a spravodlivosti. Nehovoriac o tom, že Slovensku skutočne hrozí strata eurofondov a následky týchto nepremyslených zmien sa tak môžu dotknúť nielen vnútorných politík, ale aj medzinárodných vzťahov a záväzkov. Aj samotné inštitúcie Európskej únie sa už vyjadrili, že schválenie navrhovaných zmien by znamenalo spochybnenie zámeru slovenskej vlády splniť si povinnosť účinne chrániť rozpočet Únie. Tieto zmeny sú krokom k izolácii Slovenska, o čom svedčí aj fakt, že niektoré európske krajiny s nami po nástupe Ficovej vlády prestali zdieľať spravodajské informácie o ruskej vojne proti Ukrajine. Stojí vám to za to, pán predseda vlády? Pýtam sa. Stojí vám za to, byť na zozname diktátorov spolu s ľuďmi ako napríklad so saudskoarabským korunným princom či prezidentom Rwandy? Očividne vám to za to stojí, pretože ako môžeme vidieť, ste schopný urobiť všetko, len aby ste si zaistil svoju vlastnú beztrestnosť. Ďakujem.
Pellegrini, Peter, predseda NR SR (2015-05-14):
Počkáme len na výsledky ešte, niečo je tam s tým strojom, ale už každú chvíľku by to malo byť. (Prestávka.) (Po prestávke.)
A. Belousovová, podpredsedníčka NR SR: (2008-10-23):
Ďalej budeme pokračovať odpoveďami členov vlády na otázky poslancov podľa vyžrebovaného poradia. Prvú otázku položila pani poslankyňa Klára Sárközy. Otázku položila ministrovi financií Slovenskej republiky pánovi Jánovi Počiatkovi. Otázka znie: „Pán minister, pán premiér Fico vyhlásil, že za úspory ľudí v II. pilieri „nikto za nič neručí“. Súhlasíte s jeho názorom? Ak áno, prečo sa vláda nezaručí aj za vklady dôchodkových fondov v bankách?“ Nech sa páči, pán minister, odpovedajte a oznámte ukončenie odpovede.
Grendel, Gábor, podpredseda NR SR (2021-12-07):
Prepáčte, pán poslanec, že vám do toho skáčem, ale v zmysle rokovacieho poriadku by sa mal v sále nachádzať pán navrhovateľ.
Borec, Tomáš, minister spravodlivosti SR (2015-11-12):
Veľmi pekne ďakujem za slovo, pán predseda. Vážený pán poslanec, dovoľte, aby som tlmočil odpoveď pána ministra zdravotníctva, ktorý vám odkazuje toto: „Nie, nemyslím.“ Ďakujem, skončil som, pán predseda.
Raši, Richard, poslanec NR SR (2021-12-09):
Ďakujem pekne. Ďakujem všetkým, čo dali poznámky. No myslím si, že aj na obsahu tých faktických poznámok vidno, že ich dávali ľudia, ktorí nežijú v Bratislave, či Jaro Baška, Štefan Kuffa alebo pán poslanec Čepček. Ale hlavne ste videli, že rozprávajú ľudia, ktorí sa s tými problémami stretávajú, lebo žijú v regióne. A pán poslanec Baška povedal, že aj SK8, keď si vezmete SK8, tak okrem Jaroslava Bašku tam naozaj nie je nikto, ktorý by bol nominantom súčasnej opozície. Sú tam župani, ktorí boli zvolení s podporou súčasných koaličných strán a sú proti tomu, lebo to nie je urobené tak, ako to robené má byť. Do regiónov chodím preto, že ma tam volajú a navštívil som asi len sedem nemocníc, mám pozvania skoro zo všetkých nemocníc, aby som tam išiel, lebo ľudia chcú, aby mohli niekomu povedať, ako sa, čo tam je, čo je problém, v čom sú výnimoční a čo sú špecifiká nemocnice aj regiónu, takže ja tam nechodím rozoštvávať, ja chodím počúvať, pán poslanec Šefčík, a čo počujem, tak to potom hovorím ďalej. A to ešte vám musím povedať, že napriek tomu, že som osobitný... že som opozičný poslanec, tak moje výstupy sú slabým odvarom toho, čo dáva ako výstup pán predseda parlamentu Kollár, ktorý je ešte zatiaľ koaličným predsedom parlamentu, takže... Ale možno aj tá vaša faktická poznámka o tých gynekológiách hovorí o tom, že vy to o tých pôrodniciach, väčšinou sú to gynekologicko-pôrodnícke oddelenia, hovorí o tom, že vy tiež nemáte argumentáciu na podporu tohto zákona, a, mimochodom, keď sme, keď som niečo zverejnil, tak to bolo len zoznam, ktorý bol medializovaný v denníkoch, čiže žiadne vlastné tvorby sme nerobili, ale zverejnil som to, čo bolo v médiách.
Heger, Eduard, podpredseda vlády a minister financií SR (2020-06-04):
Ďakujem pekne. Vážený pán poslanec, z pohľadu predsedu vlády Slovenskej republiky si dovolím tlmočiť, teda že vidím možnosť dosiahnutia cieľa v podobe naštartovania očistných procesov v justícii cestou napĺňania programového vyhlásenia vlády Slovenskej republiky. Ak sa rozprávame o očistných procesoch v justícii, okrem skutočností spočívajúcich napríklad u konkrétnych sudcov vo vzdaní sa funkcie sudcu po nástupe vlády alebo v začatí trestných stíhaní orgánmi činných, činnými v trestnom konaní voči konkrétnym sudcom pre podozrenia spáchania trestnej činnosti je dôležité upriamiť pozornosť aj na potrebu inštitucionálneho a ďalšieho legislatívneho zastrešenia procesu zvyšovania dôveryhodnosti justície a jej očistenia. Tým mám konkrétne na mysli v prvom rade pripravovaný ústavný zákon v oblasti justície, ktorý by mal odpovedať aj na otázky nastavenia určitého mechanizmu preverovania sudcovskej spôsobilosti v prípade dôvodných podozrení z riadneho neplnenia výkonu funkcie sudcu. Ďalej je to určite zakotvenie zriadenia Najvyššieho správneho súdu Slovenskej republiky ako priority do programového vyhlásenia vlády, ktorý bude plniť aj funkciu disciplinárneho súdu pre sudcov, prokurátorov, exekútorov, notárov alebo advokátov. Ako..., pán predseda ako predseda vlády si myslí, že rovnako realizácia ďalšieho bodu programového vyhlásenia vlády, a síce reformy súdnej mapy má podľa jeho názoru potenciál byť jediným, pardon, jedným z účinných nástrojov na dosiahnutie efektívnej a dôveryhodnej justície a prostriedkom na pretrhnutie korupčných väzieb v justícii. Všetky opísané inštitucionálne a legislatívne zmeny vyplývajúce z programového vyhlásenia vlády prispejú k naplnenia cieľa vybudovať spravodlivejšiu, efektívnejšiu a dôveryhodnejšiu justíciu stojacu na čestných a odborných sudcoch. Ďakujem za pozornosť, skončil som.
Viskupič, Marián, poslanec NR SR (2022-10-05):
Vážený pán predseda, v rozprave vystúpila jedna pani poslankyňa, pani Zemanová, pričom neboli podané žiadne pozmeňujúce a doplňujúce návrhy. Pán predseda, dajte, prosím, hlasovať o bodoch spoločnej správy č. 1 až 17 spoločne s návrhom gestorského výboru schváliť.
Zmajkovičová, Renáta, podpredsedníčka NR SR (2014-09-24):
Pani poslankyňa Mezenská.
Blanár, Juraj, podpredseda NR SR (2022-10-04):
Pán poslanec Dušan Muňko s faktickou poznámkou.
Kažimír, Peter, podpredseda vlády a minister financií SR (2015-05-14):
Pani poslankyňa, ja ďakujem veľmi pekne za otázku. Takže rezort spravodlivosti pripravil takúto odpoveď. Ministerstvo spravodlivosti Slovenskej republiky pracuje aktuálne na paragrafovom znení návrhu zákona o obetiach trestných činov. Ukončenie prác na paragrafovom znení sa očakáva v mesiaci jún tohto roku, pričom následne bude návrh zákona predložený do riadneho medzirezortného pripomienkového konania. Ďakujem, skončil som.
Žiga, Peter, podpredseda NR SR (2023-11-21):
S reakciou na faktické poznámky pán Pročko.
Figeľ, Ján, podpredseda NR SR (2012-12-05):
Ďakujem pekne aj ja. Ďalším rečníkom prihláseným do rozpravy písomne je pán Arpád Érsek. Nech sa páči.
Sulík, Richard, predseda NR SR (2011-03-30):
Ďakujem pani poslankyni Vášáryovej. S faktickou poznámkou sa prihlásili dvaja poslanci. Uzatváram možnosť. A slovo má pán poslanec Číž.
Kollár, Boris, predseda NR SR (2022-05-06):
Potom. Voľné hlasovanie. (Smiech v sále.)
Tomáš, Erik, poslanec NR SR (2020-02-20):
Pán predseda, pozerám, či tu nie sú ešte kúsky pizze. Pozdravujem aj ja ľudí na balkóne. Ako sme včera sľúbili, dnes tú rozpravu otvoríme. Teraz, v tejto chvíli! (Potlesk.) Vážený pán predsedajúci a vážený pán predseda, vážený pán premiér, vážený pán minister, kolegovia, kolegyne, predseda Národnej rady Slovenskej republiky rozhodnutím č. 1956 z 12. februára 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1836), na prerokovanie do 18. februára 2020 Výboru Národnej rady pre sociálne veci s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 64. schôdzi a uznesením č. 225 z 18. februára 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 58. schôdzi Národnej rady Slovenskej republiky. Pán predseda, skončil som, otvorte, prosím, rozpravu.
Šimečka, Michal, podpredseda NR SR (2023-12-18):
Ďakujem veľmi pekne, pani poslankyňa. A ako ďalší s procedurálnym návrhom pán poslanec Pročko.
Bugár, Béla, podpredseda NR SR (2011-02-11):
Podľa rokovacieho poriadku o slovo sa hlási spravodajca pán Janiš, nech sa páči, máte slovo.
Fico, Robert, poslanec NR SR (2022-04-28):
Ďakujem pekne. Pán poslanec Kéry, použil si vo svojom vystúpení určité porovnanie medzi ministrom Mikulcom a naším postavením, v ktorom sa teraz nachádzame, či som to ja, alebo je to Robert Kaliňák, alebo ďalší. Môžu si o mne myslieť páni vo vládnej koalícii, čo chcú, ale je tu pár vecí, ktoré jednoducho sú neporovnateľné. Po prvé nikdy som nezneužil ako pán Mikulec svoj úrad na obohatenie svojej vlastnej rodiny. Jeho brat (smiech v sále), jeho brat... (Reakcie z pléna.) Môžem? Poprosím.
P. Hrušovský, predseda NR SR: (2004-09-22):
(Hlasovanie.) 145 prítomných, 103 za, 10 proti, 29 sa zdržalo, 3 nehlasovali. Návrh sme schválili. Panie poslankyne, páni poslanci, teraz budeme hlasovať o návrhu pána poslanca Ondrejku, ktorý v mene štyroch poslaneckých klubov navrhuje zaradiť do programu rokovania 31. schôdze Národnej rady Slovenskej republiky nový bod programu, ktorým je návrh na voľbu podpredsedu Národnej rady Slovenskej republiky, a to teraz ihneď po odhlasovaní prerokovaných bodov programu. Prosím, prezentujme sa a hlasujme. (Hlasovanie.) 141 prítomných, 82 za, 4 proti, 50 sa zdržalo, 5 nehlasovali. Návrh sme schválili. Panie poslankyne, páni poslanci, na základe schváleného návrhu budeme teraz rokovať o návrhu na voľbu podpredsedu Národnej rady Slovenskej republiky... (Hlasy z pléna.) Pán poslanec Vavrík. R. Vavrík, poslanec: Ďakujem pekne, pán predseda. Dovoľte mi tiež predložiť procedurálny návrh v mene poslaneckých klubov SMK, ANO, KDH a SDKÚ, a to k programu k 31. schôdze Národnej rady. Navrhujem, aby bod rokovania č. 106, ktorým je správa o situácii k Iraku, ktorý máme na stole pod tlačou 791, bol zaradený na rokovanie októbrovej schôdze Národnej rady Slovenskej republiky. Svoj návrh mi dovoľte odôvodniť tým, že pán minister obrany doprevádza pána prezidenta a takisto i minister zahraničných vecí je s pánom prezidentom na Valnom zhromaždení Organizácie Spojených národov a ten bod by o chvíľu mal prísť na rad a nemal by ho kto uviesť. Preto dávam môj návrh. Ďakujem pekne, pán predseda.
Danko, Andrej, predseda NR SR (2016-09-12):
Ďakujem. Hlasujeme o procedurálnom návrhu pána poslanca Simona. Prosím, prezentujme sa. (Hlasovanie.) Prítomných 136 poslancov, za 60, proti 65, zdržali sa 10, nehlasoval 1. Konštatujem, že sme uvedený procedurálny návrh neschválili.
J. Slabý, poslanec: (2009-02-03):
Ale ak dovolíte, vyjadrím sa len k tomu v závere, čo ste povedali, že sa tak rozhodli rodičia maďarskej národnosti na Slovensku. Ste si istý, že sa rozhodli tak rodičia? Alebo ste tak rozhodli vy – poslanci za SMK? Druhá vec. Tak ako pán poslanec Berényi hovoril, že som istým spôsobom potvrdil, že Maďarská republika uznáva integritu a územnú celistvosť Slovenskej republiky, to je samozrejmé, to si naozaj myslím. Tak ako my uznávame, myslím, úplne jednoznačne integritu a celistvosť Maďarskej republiky. Ale nie som si celkom istý, páni, dámy, či to vy uznávate. Ďakujem. (Potlesk.)
Kolesík, Andrej, poslanec NR SR (2012-06-28):
Ďakujem, pani predsedajúca. Pani poslankyňa Nicholsonová, veľmi vecne a pokojne. Dnes ráno ste hovorili o inkvizičných postupoch voči rozvádzajúcim sa párom zo strany poslancov strany SMER – sociálna demokracia. Pani Nicholsonová, vy tu páchate inkvizíciu voči mladým ľuďom len preto, že ich navrhuje strana SMER. Pritom vám nevadilo, že v minulom volebnom období vašim poslancom za stranu Sloboda a Solidarita asistovali dvadsaťjedenroční asistenti, ktorí opití na autách búrali ploty. Nevadilo vám, že váš predseda Sulík si za kancelára Národnej rady, ktorá hospodári s miliónmi eur, dosadil dvadsaťpäťročného, totálne neskúseného a nekompetentného človeka. Nevadilo vám, že ste do Predstavenstva SPP navrhovali amatérov bez akýchkoľvek skúseností v energetike, kde sa zarába mesačne cez 9 000 eur a nie 1 500 eur. Vy tu dnes vediete stredovekú inkvizíciu proti týmto dvom mladým ľuďom, načo využívate aj kontakty na pravicové médiá, v ktorých ste kedysi vy sama pracovali, a podstrkujete im akože škandalózne dôkazy. Týchto dvoch kandidátov novinári nemenovaného pravicového denníka už štyri dni denne bombardujú desiatkami emailov, pýtajú sa na nich susedov v panelákoch, obvolávajú spolužiakov zo školy, sliedia v ich diplomových prácach, zisťujú si informácie o ich rodičoch, vymýšľajú si na nich trestné stíhania, ktoré neexistujú. ŠtB-ácke praktiky, pani Nicholsonová. Ešteže nesedíte tak ďaleko od pána Galka. Páni a dámy, toto je hon na čarodejnice, ktorý spustili niektorí poslanci opozície, zhodný s niekdajšími praktikami Gestapa a Čeky. Redaktorka nemenovaného denníka prezradila, že za týmto honom na čarodejnice je práve poslankyňa Nicholsonová, ktorá tu dnes ráno hovorila... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2017-01-31):
Ďakujem za upozornenie, pán poslanec, ospravedlňujem sa. Reakcia na faktické poznámky, pán poslanec Budaj.
Paška, Pavol, predseda NR SR (2014-04-01):
Vyhlasujem rozpravu za skončenú a budeme hlasovať najprv o návrhu legislatívno-technickej úpravy. (Hlasovanie.) 141 prítomných, 129 za, 12 sa zdržalo. Tento návrh úpravy sme schválili. A teraz záverečné hlasovanie.
Hort, Milan, podpredseda NR SR (2011-09-14):
No a teraz pristúpime k prvému vystupujúcemu v rozprave, ktorý sa prihlásil za poslanecký klub SDKÚ – DS a ním je predseda klubu Jozef Mikuš. Nech sa páči.
B. Bugár, podpredseda NR SR: (2004-04-06):
(Hlasovanie.) Prítomných je 133 poslancov, za návrh 78, proti 11, zdržalo sa 44. Konštatujem, že Národná rada Slovenskej republiky po opätovnom prerokovaní schválila zákon z 9. marca 2004 o dani z pridanej hodnoty. Vážené panie poslankyne, vážení páni poslanci, tým sme program 24. schôdze Národnej rady Slovenskej republiky vyčerpali. Ďakujem za účasť, vyhlasujem túto schôdzu za skončenú a zároveň chcem vás znovu v mene pána predsedu Národnej rady pozvať na čašu vína tu v tých priestoroch tzv. poslaneckého bufetu. (Rokovanie 24. schôdze NR SR sa skončilo o 14.15 hodine.)
Kuffa, Štefan, poslanec NR SR (2013-05-28):
Ďakujem za slovo. Vážený pán minister, pán podpredseda, milí kolegovia, kolegyne, k rodovej rovnosti a ku kolegovi chcem toľko, problém dnešnej doby je to, že akoby ženy vzdávali sa svojej ženskosti a muži svojej mužnosti. Pekne to kolega spomenul tuná, akoby sme sa báli tých európskych byrokratov, ktorí nám ukazujú cestu ako my, muži, máme byť skutoční chlapi alebo muži. A ženy nie ako ženy, matky, ale predovšetkým, aké majú byť manažérky, aké majú byť supermanky. Toto nie je cesta. Tu keď bol americký profesor, ktorý učil našich mužov, ako majú byť mužmi, skočil prvý do vody. Hovorí, že keď učí otec syna plávať, tak má prvý skočiť do tej vody a tak. Naši chlapi naňho pozerali a sa smiali, že čo to ich učí. Veď to je bežné, že otec vedie svojho syna v rodinách. Tak to je asi taká vec, že aj tá Európa by nás ako chcela takto učiť. Kniha Genezis, ktorú spomínal kolega, len tak okrajovo, tak tiež ma v tej chvíli napadlo: Boh stvoril človeka ako muža a ženu, ako muža a ženu. Nie dvoch mužov a dve ženy. Potom Boh by sa pomýlil vo svojom stvoriteľskom pláne a nemusel by to tak naplánovať. Rozprávku, ktorú ako spomínal, možno aj v tej tlačovej forme to bude ešte horšie ako v tej filmovej, pretože tá rozprávka raz skončí. Ale tá kniha, keď sa bude tak distribuovať! No aby sa princ do princa zamiloval!? A to je to nebezpečné, a to je tá cesta, kde my v podstate demoralizujeme alebo miatneme deti dnešnej doby, čo je veľmi zlé. Kto to naozaj si zoberie na zodpovednosť, no myslím si, že šťastný vo svojom živote nebude. A tie kvóty na ženy. Žena nie je určeným tovarom na konzum, to nemôže tak byť.
Mičovský, Ján, poslanec NR SR (2013-09-17):
Ďakujem za slovo, vážená pani podpredsedníčka. Ja si myslím, že táto chvíľa je do istej miery historická, aj keď v tejto sieni sú všetky chvíle historické. Viete, ak je to ozaj teraz na miske nášho rozhodovania, to, že do druhého čítania sme to jednou dohodou alebo do druhého čítania jednotne posunuli, a predkladateľ urobil úpravu, voči ktorej boli zásadné výhrady ohľadom odmeňovania, tak sa pridávam k tomu, čo povedal pán poslanec Zajac, úplne pokojne a elegantne tú odmenu vyčiarknime, pretože tá naozaj nie je podstatou tohto zákona. Podstatou je signál, podstatou je jasná správa občanom Slovenskej republiky, že nás korupcia trápi a že nás trápi osud tých, ktorí voči nej vystúpili. A ak je tu reč o osobnej statočnosti, tak osobnú statočnosť, občiansku statočnosť majú aj poslanci Národnej rady Slovenskej republiky, lebo sú rovnakí občania ako všetci ostatní. Nuž čo viac, ako nájsť analógiu medzi statočnosťou tých, čo bojujú proti korupcii, a statočnosťou tých, ktorí majú možnosť, ja si myslím dokonca, že povinnosť, ale ostaňme pri možnosti, tento zákon posunúť do schvaľovacieho procesu tak, aby bol prijatý. Apelujem na nás všetkých, slovo osobná statočnosť môžeme využiť pri tomto zákone tak hlboko, ako už dávno predtým nie. Ďakujem pekne.
B. Bugár, podpredseda NR SR: (2002-05-17):
(Hlasovanie.) Prítomných 95 poslancov, za návrh hlasovalo 94, nehlasoval 1 poslanec. Tento návrh zákona prerokuje Národná rada v druhom čítaní. Nech sa páči. S. Bartoš, poslanec: Ďakujem. Súčasne navrhujem Národnej rade Slovenskej republiky prideliť tento vládny návrh zákona na prerokovanie Ústavnoprávnemu výboru Národnej rady Slovenskej republiky, ďalej, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť. Ďalej navrhujem k vládnemu návrhu zákona ako gestorský výbor určiť Výbor Národnej rady Slovenskej republiky pre hospodárstvo, privatizáciu a podnikanie a lehotu na prerokovanie vládneho návrhu zákona v druhom čítaní vo výboroch do 30 dní a v gestorskom výbore do 32 dní.
Kremský, Peter, poslanec NR SR (2022-12-02):
Ďakujem, pán predsedajúci. Skúsim sa vyjadriť k tomu, čo pán poslanec Mazurek tu predviedol a povedal. Rozumiem vášmu rozčúleniu. Samozrejme, ak trošku by ste ma poznali a sledovali moje názory, tak by ste vedeli, že nie som žiadny podporovateľ eko a elektromobility za každú cenu. Pre mňa to rozhodnutie Európskej komisie a Európskeho parlamentu zakázať predaj vozidiel so spaľovacími motormi po roku 2035 je extrémne kontraproduktívne, a myslím si, že Európa si týmto strelila do vlastnej nohy. Pretože tým sa výroba automobilov v podstate presunie do iných častí sveta a v podstate v Európe budeme kupovať automobily z veľkej časti vyrobené v Ázii alebo aspoň zložené z ázijských dielov. Plus tam nastane to, čo ste spomínali, že tieto automobily na elektrinu budú sa nabíjať elektrinou vyrobenou z uhlia, prípadne z iných fosílnych zdrojov, čiže sme tam, kde sme boli, alebo ešte horšie. Čiže s týmto ja úplne súhlasím a v tom sa úplne zhodneme. Ale teraz ide o niečo úplne iné. Asi neviete, že pred možno pol rokom sme v tejto Národnej rade schvaľovali zákon, ktorý bol, bol implementáciou smernice alebo nariadenia Európskej únie, ktoré prikazuje verejným inštitúciám nakupovať určitú časť vozidiel ekologických, čiže elektromobilov, prípadne automobilov na vodík, ktoré dneska, samozrejme, ešte nefungujú ani zďaleka, čiže sa nenakupujú. A toto, tento zákon platí už nejaký čas na Slovensku, čiže tam plačete na nesprávnom hrobe. Celým, celým zámerom tohto zákona je to, aby vlastne vláda mohla stanovovať osobitne limity na nákup vozidiel so spaľovacími motormi a elektrických vozidiel, to znamená, aby vôbec bolo možné nejakým spôsobom tieto vozidlá nakupovať. Ja verím, že sa nebudú nakupovať tak, aby, aby sa míňali zbytočne peniaze zo štátneho rozpočtu, ale to už je na každej tejto inštitúcii, na každom ministerstve, ako to urobí, či si kúpi elektrické vozidlo, ktoré stojí dvadsať, 25 000 eur alebo si kúpi elektrické vozidlo, ktoré stojí 50 000 eur. A to je aj vaša úloha ako opozície tieto štátne inštitúcie kontrolovať a poukazovať na to, ak niekto zneužíva prostriedky. Čiže ak tak robíte, ak tak robíte vecným spôsobom, ja som veľmi rád, pretože to je aj vaša úloha ako opozície a takisto aj nás ako koaličných poslancov. Čiže to je úplne v poriadku. Ale úlohou tohto zákona nie je to, aby niekto nakupoval elektrické autá, ale vôbec umožniť rozpočtovo stanovovať nejaké limity na to. Ak by sme tento zákon nemali, tak vôbec tie limity sa nedajú stanoviť, pretože potom by sa musel zdvihnúť celkový limit a práve vtedy by sa mohli nakupovať spaľovacie autá za 50 – 60-tisíc eur. Čiže to je presne to, čo vy tu kritizujete a aj tento zákon nepriamo rieši. Takže len toľko na vysvetlenie. Ďakujem za váš príspevok.
Zmajkovičová, Renáta, podpredsedníčka NR SR (2012-08-01):
Pán poslanec Viskupič.
Kaliňák, Robert, podpredseda vlády SR a minister obrany SR (2024-04-18):
Super, vždy som bol mimoriadnym obdivovateľom modernej techniky, vždy zrýchľuje život. Ďakujem pekne. Vážený pán predsedajúci, vážené dámy poslankyne, páni poslanci, dovoľte, aby som z poverenia predsedu vlády podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Ako už uviedol pán predsedajúci, pán predseda vlády sa zúčastňuje samitu Európskej únie v Bruseli, potom neprítomní ďalej sú ministerka kultúry pani Martina Šimkovičová, zastupuje ju podpredseda vlády a minister životného prostredia Tomáš Taraba, ministerka zdravotníctva pani Zuzana Dolinková, zastupuje ju podpredseda vlády pre Plán obnovy a odolnosti a využívanie eurofondov Peter Kmec, minister vnútra Matúš Šutaj Eštok, zastupuje ho podpredseda vlády pre Plán obnovy a odolnosti a využívanie eurofondov pán Peter Kmec, a takisto nie je prítomný pán minister školstva, výskumu, vývoja a mládeže Tomáš Drucker, zastupuje ho pán minister zahraničných vecí a európskych záležitostí Juraj Blanár. Minister spravodlivosti Boris Susko je takisto mimo dnes pracovne a takisto ho zastupuje pán minister zahraničných vecí a európskych záležitostí pán minister Juraj Blanár. Neprítomní sú aj členovia vlády, na ktorých neboli položené otázky, a to podpredsedníčka vlády a ministerka hospodárstva Denisa Saková, minister pôdohospodárstva a rozvoja vidieka Richard Takáč, minister dopravy Jozef Ráž, minister investícií, regionálneho rozvoja a informatizácie Richard Raši, minister práce, sociálnych vecí a rodiny Erik Tomáš, minister cestovného ruchu a športu Dušan Keketi a minister financií Ladislav Kamenický. Skončil som, pán predsedajúci.
T. Cabaj, poslanec: (2007-06-26):
Po prvé. K čl. I bod 59: v § 66h a § 66m ods. 2 a 6 sa slová „krajský úrad“ vo všetkých tvaroch nahrádzajú slovami „Ministerstvo vnútra Slovenskej republiky“ v príslušnom tvare. Druhý pozmeňujúci návrh. V čl. I bod 59 § 66m odsek 1 znie: „(1) Osoba spoločenstva, ktorá na vykonávanie činnosti zaradenej do zoznamov I až III spĺňa podmienky odbornej spôsobilosti vyžadované na vykonávanie tejto činnosti v inom členskom štáte, avšak tieto podmienky nezodpovedajú požiadavkám ustanoveným týmto zákonom alebo osobitnými predpismi Slovenskej republiky, môže požiadať Ministerstvo vnútra Slovenskej republiky, aby jej vedomosti a zručnosti doložené diplomami, vysvedčeniami o skúške alebo inými dokladmi o spôsobilosti vydanými v inom členskom štáte porovnal s požiadavkami vyžadovanými osobitnými predpismi Slovenskej republiky.“ Tak ako som uviedol, sú to legislatívnotechnické úpravy, ktoré je potrebné v týchto pozmeňujúcich návrhoch vykonať. Ďakujem pekne.
Paška, Pavol, predseda NR SR (2014-11-10):
Pán poslanec, registroval som to. Nemusíte mi ho odovzdať, mám ho. Pán poslanec Frešo.
Kolíková, Mária, poslankyňa NR SR (2023-06-13):
Ďakujem pekne. Ja skúsim takým osobným príbehom. Bývam kúsok od ukrajinskej ambasády a sú tam fotky z bojov. Sú tam fotky mŕtvych detí. Chodím okolo, lebo je to naozaj kúsok vedľa, mám šesťročnú a desaťročnú dcéru. A keď ideme okolo, tak tá desaťročná už vie. A tá šesťročná sa ma pýta: Mami, prosím ťa, a to červené, to je čo? A tá staršia hovorí: Mami, nepovedz jej, že to je krv, povedz jej, že to je červená farba, že to proste, že to nie je pravda. No tak, samozrejme, že myslím si, že nie je správne klamať deti, treba im povedať pravdu. A ja sa vás teda pýtam, prosím vás, vy by ste povedali čo? Akože prečo sú tie deti mŕtve? Akože kto ich tam zabíja? No, Rusi ich tam zabíjajú, vieme to veľmi dobre. Takže máme robiť nič? To je podľa vás ako v poriadku, toto je ten mier, o ktorom vy rozprávate? Áno? Máme to nechať takto?
P. Paška, predseda NR SR: (2010-06-10):
(Hlasovanie.) 113 prítomných, 112 za, 1 sa zdržal. Konštatujem, že sme schválili vládny návrh zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou. Teraz pani poslankyňa Košútová uvedie v druhom čítaní hlasovanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov . Je to tlač 1551.
Marcinková, Vladimíra, poslankyňa NR SR (2021-12-02):
Ďakujem pekne za apel kolegu Dostála na nás všetkých pri voľbe komisára pre deti. V posledných dňoch som postrehla statusy na Facebooku a príspevky na Instagrame. Mnohí, mnohí z nás k téme domáceho násilia a z ponúknutých kandidátov je tam vidieť zjavný kontrast v prístupe k tejto téme, kde jedna z kandidátok, pani Hatráková, sa vyjadrila, že pri násilí na deťoch, v rodinách a v intímnom vzťahu sa podľa nej nedá hovoriť o striktnom rozlišovaní rolí obete a páchateľa, voči čomu sa ohradila aj psychologická obec. A potom tu máme druhú kandidátku, ktorá sa týmto obetiam citlivo dlhodobo venuje a nebagatelizuje túto tému. Tak chcela som len tento kontrast dať na povedomie, pretože toto je naozaj téma dňa. Ďakujem.
Paška, Pavol, predseda NR SR (2012-10-26):
Hlasujeme. Odporúčanie je?
Janíková, Mária, poslankyňa NR SR (2017-05-19):
Vážený pán predseda, v rozprave vystúpili traja poslanci, z ktorých nikto nepredložil návrh na zmenu navrhovaného uznesenia. Pán predseda, preto poprosím vás, dajte hlasovať o tom, že Národná rada bere správu na vedomie.
Holý, Štefan, podpredseda vlády SR (2020-09-17):
Vážený pán predsedajúci, vážené panie poslankyne, vážení páni poslanci, dovoľujem si na dnešné rokovanie predložiť informáciu o vydaných aproximačných nariadeniach vlády Slovenskej republiky v I. polroku 2020 a o zámere prijímania aproximačných nariadení vlády Slovenskej republiky v II. polroku 2020. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných šesť aproximačných nariadení vlády Slovenskej republiky uvedených v prílohe č. 1. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2020. Celkom ide o 14 aproximačných nariadení vlády Slovenskej republiky. Vzhľadom na legislatívnu aktivitu inštitúcií Európskej únie sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru. Vážený pán podpredseda Národnej rady Slovenskej republiky, vážené panie poslankyne, vážení páni poslanci, dovoľujem si vás požiadať o schválenie uznesenia v predloženom znení.
Číž, Miroslav, poslanec NR SR (2011-02-09):
Čakal som, pán poslanec, že trošku zareagujete vo svojom vystúpení ako jeden z navrhovateľov na argumenty a fakty, ktoré tu odzneli nielen v súvislosti s hodnotením zákona o Maďarsku, ale dokonca aj to, čo ste povedali, že zákon je zlý a dramatický v rozpore s medzinárodnými zmluvami a tak ďalej. No, nepočuli sme tie otázky, kúzlo nechceného malo vaše konštatovanie, že tak zvláštnym spôsobom ste sa obrátili na Rafaja, že čo urobil Rafaj. Pre kristove rany, a čo urobila vláda, pán poslanec? Čo urobil váš geniálny minister zahraničných vecí, jeden z najslabších v histórii Slovenska, ktorý v tejto zložitej situácii sa neunúval ani prísť pozrieť do parlamentu, hoci teraz sme sa dozvedeli, že zákon je z dielne vlády, resp. jednotlivých ministrov. Ako si predstavujete realizáciu? Veď tam má kvalifikovaných diplomatov, päťsto, možno viac zamestnancov, má k dispozícii diplomatickú službu, má k dispozícii celý priestor rokovaní v Európskom parlamente, bilaterálnych rokovaní s krajinami pätnástky a tak ďalej a tak ďalej alebo so všetkými krajinami. Čo urobil ten? Čo urobil viac ako pán poslanec Rafaj? Ak dovolíte, za výkon politiky na Slovensku nezodpovedá poslanec, a to opozičný Národnej rady, ale predovšetkým vláda Slovenskej republiky a my ju máme kontrolovať. Máme dávať podnety. Nezaregistroval som ani jeden váš podnet, pán poslanec, pre vládu okrem tohto nezmyselného a hlúpeho zákona, ktorý tu máme k dispozícii, odpustite mi tieto slová, ak je to trošku len možné. Pokiaľ ide o tých trestaných občanov, nekonajú náhodou v rozpore s našimi národnoštátnymi záujmami, keď realizujú zákon, o ktorom sami hovoríte, že je zlý? Nie je možné, aby štát si urobil iba obranný krok pre prípad, že sa takéto niečo stane. Mimochodom, pán poslanec, rokovanie, ktoré teraz vaša vláda vraj chystá, neznamená nič iné, iba legitimizuje tento stav a vlastne ukazujete, že je tu iba rozporný pohľad a treba ho riešiť. Keď ja k vám prídem do obývačky, tak ma... (Prerušenie vystúpenia časomerom.)
F. Petrák, poslanec: (2002-05-14):
I. Presperín, podpredseda NR SR: Hlasujte. (Hlasovanie.) Prítomných je 105 poslancov, za 103, proti nikto, zdržal sa 1, nehlasoval 1. Konštatujem, že sme sa uzniesli, že tento vládny návrh zákona prerokujeme v druhom čítaní. Druhé hlasovanie poprosím.
B. Bugár, podpredseda NR SR: (2005-05-18):
Otváram rozpravu a pýtam sa, či sa hlási do rozpravy niekto. Konštatujem, že nie je to tak. Vyhlasujem rozpravu za skončenú a prerušujem rokovanie o tomto bode programu. Takže ďalším bodom je prvé čítanie o návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 1129). Nech sa páči, pani poslankyňa.
K. Sárközy, poslankyňa: (2003-09-24):
Pán poslanec, výbor pre sociálne veci a bývanie v spoločnej správe prijal § 18a, ktorý hovorí o tom, že pri poskytovaní starostlivosti v zariadeniach sociálnych služieb občana s duševnými poruchami a poruchami správania nie je možné použiť prostriedky telesného a netelesného obmedzenia občana, a to ani v akútnom štádiu prejavov choroby. Vy navrhujete vo svojom pozmeňujúcom návrhu úplne iné. Pretože zrejme ten čas bude krátky, tak ja poviem aj to, ako ste to zdôvodňovali. Cieľom navrhovanej právnej úpravy je zabrániť použitie akýchkoľvek obmedzení občana s duševnými poruchami a poruchami správania, ktorým sa poskytuje starostlivosť v zariadeniach sociálnych služieb a vytvorenie priestoru na predchádzanie možným prejavom zlého zaobchádzania. A čo je najdôležitejšie. Navrhovaná právna úprava zároveň zohľadňuje odporúčania Európskeho výboru na zabránenie mučenia a neľudského či ponižujúceho zaobchádzania alebo trestania v Slovenskej republike. Bolo to prijaté v októbri roku 2000. Takže bola by som rada, keby sme sa nevracali do minulosti. Všetky tieto pozmeňujúce návrhy, ktoré sú v spoločnej správe, a celý článok 4 je konzultovaný s odborníkmi jednak z ministerstva práce, sociálnych vecí a rodiny, ako aj s legislatívou a sú plne v súlade s európskymi normami. Ďakujem.
Paška, Pavol, predseda NR SR (2014-09-24):
(Hlasovanie.) 90 prítomných, 79 za, 1 sa zdržal, 10 nehlasovalo. Konštatujem, že sme schválili navrhnuté uznesenie. Vážené panie poslankyne, prerokovali sme všetky body programu 37. schôdze. Vyhlasujem ju za skončenú. A na 15.10 hod. som zvolal 38. schôdzu na základe žiadosti skupiny poslancov. Takže 15.10 otvoríme rokovanie 38. schôdze. (Rokovanie 37. schôdze NR SR sa skončilo o 14.58 hodine.) (Po skončení rokovania 37. schôdze NR SR a po prestávke sa začalo rokovanie 38. schôdze NR SR.)
P. Abrhan, poslanec: (2003-07-02):
Z. Martináková, podpredsedníčka NR SR: Prosím, prezentujme sa a hlasujme o tomto návrhu pána poslanca. (Hlasovanie.) Prítomných je 121 poslancov, za 116, proti 1, zdržali sa 4 . Konštatujem, že sme tento pozmeňujúci návrh schválili.
Šeliga, Juraj, podpredseda NR SR (2020-04-28):
Ďakujem. Ako ďalší v rozprave... Pardon. Ešte sa spýtam, či chcete reagovať. Neprihlásili ste sa, ale nech sa páči, reagujte. (Reakcia z pléna.) Neprihlásili ste sa? (Reakcia z pléna.) A už môžte.
Grendel, Gábor, podpredseda NR SR (2021-10-20):
Jedna faktická poznámka na vaše vystúpenie, pani poslankyňa. Pán poslanec Eduard Kočiš, nech sa páči.
Paška, Pavol, predseda NR SR (2013-10-23):
Pán poslanec Érsek.
Matovič, Igor, poslanec NR SR (2015-04-24):
Pán bývalý minister zdravotníctva Richard Raši za prvej Ficovej vlády, vy môžete, viete čo, hovoriť o politickom bahne. Vy ste minister zdravotníctva, za ktorej vlády ste dovolili Jurajovi Širokému zobrať 450, vytunelovať 450 mil. eur na Cyprus cez poisťovňu Dôvera a ešte aj nezdanených. Som presvedčený o tom, že na váš podnet, na váš príkaz konal tajtrlík, ktorý ten pozmeňujúci návrh tu predkladal. Sa môžete hanbiť. Môžete mať akýkoľvek sympatický kukuč, môžete koľkokoľvek oblbovať ešte ľudí, mojou úlohou a mojím cieľom je ľuďom tie oči otvárať aj vo vašom prípade. Nie ste nič iné len otrok Pavla Pašku, otroka Juraja Širokého. Pán Jarjabek, politický podvodník, no, neviem, kto tu viacej prezliekal tričká jako nejaký pán Jarjabek, a neviem, kto tu má menšie morálne právo vyzývať niekoho na ospravedlnenie, kto sa tu najvulgárnejšie ako v parlamente sa niekto vyjadril, bol mimo vás. Boli ste to práve vy, kedy ste v jednej vete dokázali povedať štyri najvulgárnejšie slová, jaké na Slovensku existujú, a ešte ste to opakovali a so smiechom. Môže sa vám to páčiť, nepáčiť, môžete štrajkovať, protestovať, čokoľvek, jednoducho takúto informáciu mám. Naložil som s ňou, jako som s ňou naložil. Máte tu darček pre Juraja Širokého. Ja stojím si za tým, čo som na konci povedal. Dúfam, že takto hlboko neklesnete, že pôjdete po tejto schôdzi naozaj na tú oslavu, na ktorú ste sa chystali a na ktorú ste boli pozvaní. To, čo ste spáchali v prípade Váhostavu, je čistý podvod na ľuďoch. Hovoríte, že to zaplatia banky. Zaplatia to všetci ľudia, 3,5 mil. ľudí, ktorí majú účty v banke. Urobili ste krok, ktorý, za dva týždne ste pomohli jedinému človeku – Jurajovi Širokému. Dnes tu obhajujete takisto jeho kšefty v zdravotníctve. Ten darček je namieste.
Bugár, Béla, podpredseda NR SR (2016-12-08):
Takže, pán minister, tak ako?
Grendel, Gábor, podpredseda NR SR (2023-06-21):
Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie. Pán spravodajca, Takisto nie. (Reakcia z pléna.) Oznámiť hlasovanie. Nech sa páči.
Bugár, Béla, podpredseda NR SR (2017-12-05):
Pán poslanec Kollár, nech sa páči, môžte reagovať.
Figeľ, Ján, podpredseda NR SR (2012-12-12):
Na vystúpenie pána poslanca Želiezku sú dve faktické poznámky. Pán poslanec Arpád Érsek.
Kollár, Boris, predseda NR SR (2022-09-20):
Kolegovia, prosím, keby ste diskusné kluby a krúžky robili vzadu v kaviarni, lebo neni počuť pána poslanca Svrčeka. Nech sa páči, pán poslanec, pokračujte.
Bagačka, Michal, poslanec NR SR (2016-09-12):
Pán predseda, dajte hlasovať o druhom pozmeňujúcom návrhu pánov poslancov Ivana, Kiššovej a Galeka.
Puci, Róbert, poslanec NR SR (2015-03-17):
Teraz pristúpime k hlasovaniu o pozmeňujúcom návrhu pána poslanca Hubu, o bode 17.
P. Hrušovský, predseda NR SR: (2004-09-10):
(Hlasovanie.) 126 prítomných, 123 za, 2 sa zdržali, 1 nehlasoval. Návrh sme schválili. Poprosím vás, pán poslanec, aby ste k tretej prerokúvanej medzinárodnej zmluve medzi slovenskou vládou a vládou Kazašskej republiky o medzinárodnej cestnej doprave predniesli návrh uznesenia, ktoré odporúča výbor pre hospodárstvo, privatizáciu a podnikanie. Nech sa páči. (Hlasovanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Kazašskej republiky o medzinárodnej cestnej doprave , tlač 804.)
P. Hrušovský, predseda NR SR: (2005-03-17):
(Hlasovanie.) 125 prítomných, 87 za, 20 proti, 16 sa zdržalo, 2 nehlasovali. Návrh sme schválili. Pristúpime k tretiemu čítaniu . Otváram rozpravu o návrhu skupiny poslancov. Do rozpravy sa z prítomných pánov poslancov nechce prihlásiť nik, preto vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... A. Hajduk, poslanec: Schváliť.
Bugár, Béla, podpredseda NR SR (2017-11-29):
Prezentujme sa a hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 138, za 137, 1 sa zdržal hlasovania. Návrh sme schválili. Nech sa páči, výbory.
Laššáková, Jana, podpredsedníčka NR SR (2012-05-15):
Vystúpili všetci páni poslanci, ktorí boli prihlásení do rozpravy písomne, teraz dávam možnosť prihlásiť sa do rozpravy ústne. Do rozpravy ústne sa prihlásil pán poslanec Osuský, pán poslanec Hlina, pán poslanec Mikloško a pán poslanec Hudacký. Končím možnosť prihlásiť sa do rozpravy. A teraz odovzdávam slovo pánovi poslancovi Osuskému.
Kočiš, Eduard, poslanec NR SR (2022-02-22):
Veľmi pekne ďakujem za slovo, pán podpredseda. Mirko Žiak, no, nepotešil si mňa, ani ja ťa nepoteším. Proste Miroslav, toto, čo ty si predviedol za rečníckym pultom behom 30 minút, myslím, že nás tu bolo 10, 12, 13, ak som to stíhal možno rátať, ale nepredpokladám, aby tí ľudia, ktorí toto tvoje vystúpenie, Miro, sledovali, si z tohto dokázali niečo vziať alebo vôbec pochopiť, o čom ty si sa snažil 30 minút rozprávať. Čiže v žiadnom prípade nikto nemôže vedieť, o čom autor rozprával a o čom si vlastne chcel počas toho svojho 30-minútového monológu rozprávať. Ja vôbec som nezaregistroval jednu jedinú, Mirko, vetu, kedy ty si chcel obhajovať nejakým spôsobom pána ministra Mikulca. Najzaujímavejšie na tvojom vystúpení bolo to, že ti dvakrát ušlo, neviem, či to bola inkontinencia toho alebo hentoho, ale to je absolútne jedno. Obhajoval si tu takú jednu úžasnú vec, že bývalá vláda nejakým spôsobom strašne degradovala alebo až týrala asistenta poslanca Rajtára. Mirko, ale veď tento jeho asistent vyzradil bankové tajomstvo. To je trestný čin. Potom si tu splietal, s kým sa všade Trošková stretla. Čo to má s odvolávaním Mikulca? Čiže ja naozaj neviem, či vy ako vládni poslanci ste si v januári vyhlásili nejakú súťaž, že idiot roka, no ale pokiaľ takúto súťaž ste naozaj vyhlásili, tak ja si myslím, že prvé miesto už si obhájil dnes, a myslím si, že všetky ostatné pokusy všetkých tvojich kolegov budú úplne zbytočné. Čiže tak ako ti povedal Marián Saloň, niekedy je menej viac, ale v tvojom prípade niekedy je menej ešte menej.
Paška, Pavol, predseda NR SR (2013-06-18):
Pán poslanec Huba.
Galko, Ľubomír, poslanec NR SR (2016-09-14):
Ďakujem pekne. Dávam procedurálny návrh, aby Národná rada prijala nasledovné uznesenie: „Národná rada Slovenskej republiky vyjadruje znepokojenie nad výrokmi podpredsedu Národnej rady Slovenskej republiky Martina Glváča smerom k jeho opozičnej kolegyni Jane Cigánikovej a vyzýva ho, aby sa jej ospravedlnil.“ Odôvodnenie. Včera na sociálnej sieti Martin Glváč označil a nepriamo nazval našu kolegyňu prostitútkou. Pokladám to za neprípustné. Napriek tomu, že je možné, že si daný osobný profil nespravuje sám, ale má na to zamestnanca, je to pod jeho osobným profilom, pod jeho fotografiou, a teda za dané vyjadrenie plne zodpovedá. Evidentne nielen pán predseda Danko má problém so ženami, ale už to od neho chytajú aj poslanci SMER-u. Vyzývam všetkých poslancov SMER-u, aby sa nad výrokom Martina Glváča pri hlasovaní o mojom procedurálnom návrhu zamysleli. Zároveň chcem dôrazne upozorniť Martina Glváča, že časy, keď sa beztrestne urážali ženy... (Prerušenie vystúpenia časomerom.)
Blanár, Juraj, podpredseda NR SR (2023-05-24):
Dve faktické poznámky na vaše vystúpenie. Pán poslanec Dostál ako prvý. (Reakcia z pléna.) Evidujem.
Pleštinská, Zita, poslankyňa NR SR (2020-05-12):
Ďakujem pekne.